**Klejtrup Kraftvarmeværk**

**Ekstraordinær generalforsamling afholdt juni 2017**

Valg af dirigent: Valg blev bestyrelsesformand Jon Pugholm

**Dagsorden.**

Orientering om evt. overgang til biogas.

Konsulent Erik Povlsen fra JPH deltog også i generalforsamlingen.

Bestyrelsen indledte med at henvise til sidste års ordinære generalforsamling, hvor det blev besluttet, at arbejde videre med biogasprojektet og hvis der er behov herfor, at låne landmand John Jensen 3. mio. kr. til projektet. Bestyrelsen redegjorde endvidere for de undersøgelser og beregninger, som var lavet siden den ordinære generalsamling

Herefter gennemgik konsulent Erik Povlsen det arbejde og de overvejelser, der var gjort omkring køb af biogas fra landmand John Jensen. Der er lavet en betinget kontrakt om køb af biogas med John Jensen

Investering på kraftvarmeværket ved overgang til biogas er beregnet til omkring 2-3 mio. kr., heraf vil gasledning andrage ca. halvdelen.

Hvis der fortsættes med naturgas vil varmeprisen stige med 4-5.000 kr. årligt for et gennemsnits hus.

Generalforsamlingen besluttede enstemmigt at fortsætte med biogasprojektet.

**Status oktober 2017:**

Siden den ekstraordinære generalforsamling i juni måned 2017 har der været store udfordringer med at få projektet finansieret. Men her i oktober måned ser det ud til, at landmand John Jensen kan få biogasanlægget finansieret, når Kraftvarmeværket låner John Jensen 2 mio. kr.

Offentlighedsfasen er nu indledt via Viborg kommune. Der har været afholdt møde med naboerne til biogasanlægget og den 24.10.2017 skal der afholdes et fælles møde, hvor der deltager følgende: Viborg kommune, John Jensen og naboerne.

Kraftvarmeværket håber, at John Jensen kan få opførelsen af biogasanlægget godkendt hos Viborg kommune. Som tidligere nævnt vil varmeprisen stige med 4-5.000 kr. årligt for et gennemsnits hus, hvis der fortsættes med naturgas, da Kraftvarmeværket pr. 31.12.2018 mister et tilskud på 1,3 mio. kr. fra staten.

På den ordinære generalforsamling den 9. november 2017, håber bestyrelsen at kunne give yderligere informationer om evt. overgang til biogas.